b'\n_START_ARTICLE_\nTerrorangrepet i Sousse 2015\n_START_PARAGRAPH_\nTerrorangrepet i Sousse\xc2\xa0skjedde den 26. juni 2015 p\xc3\xa5 turiststedet Port El Kantaoui cirka 10 kilometer nord for den tunisiske byen Sousse. F\xc3\xb8rti mennesker, hovedsakelig turister, ble drept da bev\xc3\xa6pnede menn angrep to hoteller. En gruppe med tilknytning til Islamsk stat har p\xc3\xa5tatt seg ansvaret.\n_START_SECTION_\nBakgrunn\n_START_PARAGRAPH_\nDen post-tunisiske revolusjon f\xc3\xb8rte til det tunisiske parlamentsvalget i 2014, hvor det sekul\xc3\xa6re parti fikk flertall, men mistet makt da de dannet regjeringen.\xc2\xa0Tilsvarende ble sekul\xc3\xa6re Beji Caid Essebsi valgt til president i det tunisiske presidentvalget i 2014._NEWLINE_Tidligere samme \xc3\xa5r var Bardomuseet i\xc2\xa0Tunis blitt angrepet. Dette angrepet endte med 22 d\xc3\xb8de, herunder 20 bes\xc3\xb8kende utlendinger p\xc3\xa5 museet.\xc2\xa0Denne handlingen ble fulgt av en nasjonal marsj med tittelen The World Is Bardo og en rekke internasjonale solidaritetsmanifestasjoner med Tunisia._NEWLINE_Den 26. juni 2015 var Riu Imperial Marhaba Hotel, et fem-stjerners hotell i Kantaoui Port, Sousse, vert for 565 gjester prim\xc3\xa6rt fra Vest-Europa og var omkring 77 prosent belagt. Turister fra hotellet samt fra det n\xc3\xa6rliggende hotellet Soviva Hotel gikk til stranden for \xc3\xa5 sv\xc3\xb8mme og solbade.\n_START_SECTION_\nOmstendigheter\n_START_PARAGRAPH_\nOmkring middagstid gikk den 24-\xc3\xa5rige Seifeddine Rezgui fra Kairouan,\xc2\xa0rundt i shorts og kledd ut som en turist.\xc2\xa0Han tok sin Kalashnikov som var skjult under en parasoll, innen han \xc3\xa5pnet ild mot turister p\xc3\xa5 stranden.\xc2\xa0Etter det gikk han inn p\xc3\xa5 hotellet og skj\xc3\xb8t p\xc3\xa5 hvert et individ.\xc2\xa0Til sist ble han drept av sikkerhetsstyrker etter en skududveksling.'